stanford-oval/wikipedia huggingface dataset:
Bundu (Senegal)

Senegalin alue 1800-luvun puolivälissä. Bundu keskellä alhaalla.
Bundu (Boundou, myös Bondu, Bondou) on historiallinen alue Senegalin itäosassa.
Idässä Faléméjokeen ja etelässä Bambukiin rajoittuva Bundu on kuivaa savannia. Sen asukkaat ovat fulbeja, soninkeja ja mandeja. Perinteisiä elinkeinoja ovat maanviljely, karjanhoito, kaupankäynti ja käsityöammatit.
Malik Dauda Syn johtamat Futa Toron fulbet saivat 1690-luvulla Gajaagan hallitsijalta luvan asettua Bunduun. He perustivat hallitsijasuvun, jonka haarat aloittivat sisällissodan vuonna 1851. Umar Tall käytti tilannetta hyväkseen ja miehitti alueen. Senegalin kuvernööri liittoutui Bokar Saada Syn kanssa ja nimitti hänet Bundun hallitsijaksi vuonna 1858. Hän laajensi aluettaan liittäen siihen osia Gambian yläjuoksusta, Ferlosta ja Bambukista. Bokar Saadan kuoltua vuonna 1885 Bundun miehitti Mamadou Lamine Dramé, joka sai surmansa vuonna 1887. Ranskalaiset palauttivat Syn hallitsijasuvun valtaan, mutta lakkauttivat protektoraattinsa vuonna 1905. Ensimmäisen maailmansodan jälkeen Bundusta tuli Senegalin ja Gambian maapähkinäalueen työvoimareservi.
Christopher Moore

| Christopher Moore |
| --- | --- |

Henkilötiedot
Syntynyt: 1957 Toledo, Ohio
Kansalaisuus:   Yhdysvallat
Ammatti:  kirjailija
Kirjailija
Esikoisteos:  Practical Demonkeeping (1992)
Aiheesta muualla
chrismoore.com (englanniksi)
Löydä lisää kirjailijoitaKirjallisuuden teemasivulta
Christopher Moore (s. 1957 Toledo, Ohio) on yhdysvaltalainen kirjailija. Hänen romaaninsa ovat absurdistisia fantasioita. Moore asuu San Franciscossa Kaliforniassa.
Suomennetut teokset

Hiljaisen poukaman himolisko.  ((The lust lizard of Melancholy Cove, 1999.) Suomentanut Liisa Laakkonen)  Helsinki:  Like, 2000.  ISBN 951-578-785-8
Pyrstö, eli, Tiedän miksi siivekäs valas laulaa.  ((Fluke, or, I know why the winged whale sings, 2003.) Suomentanut Petri Stenman)  Helsinki:  Like, 2004.  ISBN 952-471-265-2
Aiheesta muualla

Kotisivut. (englanniksi)
Pekka Vartiainen: Camp, pop ja b-luokka (Arkistoitu – Internet Archive). Kaleva 28.1.2001.
Seppo Lehtinen: Jossain sillä välillä[vanhentunut linkki]. Turun sanomat 1.7.2001.
Jussi Ahlroth: Liikaa loppukiriä[vanhentunut linkki]. Helsingin Sanomat 7.12.2004.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Japani  Tšekki  Australia  Korea  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  Trove 
Muut:  Europeana  IdRef
Bruttokansantuote

BKT henkeä kohti maailman maissa Yhdysvaltain dollareissa vuonna 2022.



  > 60 000
  50 000 – 60 000
  40 000 – 50 000
  30 000 – 40 000

  20 000 – 30 000
  10 000 – 20 000
  5 000 – 10 000
  2 500 – 5 000

  1 000 – 2 500
  500 – 1 000
  < 500
  Ei tietoa
Bruttokansantuote (lyh. BKT tai bkt) on kansantalouden vuoden kuluessa tuottamien lopputuotteiden rahamääräinen summa.
Koska BKT on maan tai alueen tulonmuodostuksen mitta, sitä käytetään usein maan tai alueen taloudellisen suorituskyvyn mittana. BKT on kansantalouden tilinpidon keskeinen käsite, koska se kuvaa hyvin taloudellisen toiminnan laajuutta ja siinä tapahtuvia muutoksia. BKT:n muutoksen avulla voidaan tunnistaa talouden kasvutahti, taloudellinen taantuma ja taloudellinen lama. BKT-luvusta ilmoitetaan usein myös asukaskohtainen per capita -luku, joka pyrkii helpottamaan maiden välisen suorituskyvyn vertailua.
Historia

William Petty keksi bruttokansantuotteen käsitteen verotaakan laskemiseksi jolla maanomistajia verotettiin hänen mukaan epäoikeudenmukaisesti Hollannin ja Englannin  välisen sodan aikana vuosina 1652–1674.
Simon Kuznets kehitti ensimmäisenä nykyaikaisen BKT:n käsitteen vuonna 1934 Yhdysvaltain kongressille annetussa raportissa, jossa hän muuan muassa varoitti BKT:n käyttämistä hyvinvoinnin mittana. Bretton Woodsin konferenssin jälkeen vuonna 1944 bruttokansantuotteesta tuli merkkittävä mittari maan talouden mittaamiseen.
Laskutapa

On olemassa kolme menetelmää laskea bruttokansantuote:
Institutionaalisten sektoreiden tai eri toimialojen bruttoarvonlisäysten summana, johon lisätään tuoteverot ja josta vähennetään tuotetukipalkkiot. Yrityksen arvonlisä on yrityksen myynnin arvo miinus muilta ostettujen ja omassa tuotannossa käytettyjen raaka-aineiden ja puolivalmisteiden arvo, eli myynnin ja välituotteiden arvon erotus.
Kotimaisten institutionaalisten yksiköiden tavaroiden ja palveluiden loppukäytön summana, johon lasketaan kulutus, pääoman bruttomuodostus ja vienti, ja vähennetään tuonti.
Tulojen summana, johon lasketaan palkansaajakorvaukset, tuotanto- ja tuontiverot, ja vähennetään tukipalkkiot, bruttotoimintaylijäämä ja sekatulo.
Bruttokansantuotteeseen lasketaan mukaan vain lopputuotteet, eli hyödykkeet, jotka ostaja käyttää heti tarkastelujakson aikana kulutukseen tai investointeihin. Bruttokansantuotteeseen ei lasketa välituotteita, jotka on käytetty tarkasteluajanjakson aikana toisen hyödykkeen valmistamiseen. Esimerkiksi leivästä lasketaan mukaan vain leivän hinta, mutta ei siihen käytettyjen jauhojen hintaa, sillä silloin jauhot laskettaisiin mukaan kaksi kertaa.
Bruttokansantuotteeseen lasketun tuotteen arvo määrätään sen markkinahinnan avulla. Kunkin bruttokansantuote-erän arvo on erän määrä kertaa yksikköhinta, ja maan koko bruttokansantuote on näiden osaerien summa. Silloin kun hyödykkeellä ei ole hintaa, se arvioidaan bruttokansantuotteessa tuotantokustannustensa mukaan. Tällaisia hyödykkeitä ovat esimerkiksi julkinen terveydenhoito ja koulutus sekä yksityinen hyväntekeväisyystyö ja muu voittoa tuottamaton toiminta.
Euroopan unionin maissa bruttokansantuotteeseen pyritään arvioimaan myös harmaan talouden määrä sekä laittoman toiminnan, kuten prostituution, huumekaupan ja salakuljetuksen, arvo.
Bruttokansantuotteeseen ei lasketa palkattoman kotityön arvoa, tai muun sellaisen palkattoman vapaaehtoistyön arvoa, joka ei sisälly tavaroiden tai tuotteiden hintaan. Luonnon ilmaishyödykkeiden, kuten ilman, veden ja maan, käytön tuottamaa arvoa ei lasketa BKT:hen, kuten ei myöskään sen laatuista luonnonvarojen kasvua, johon ei liity työtä. Bruttokansantuotteeseen ei lasketa myöskään kiinteän pääoman poistoja, jotka johtuvat sen kulumisesta käytössä. Kun poistot vähennetään, on kyseessä nettokansantuote.
Jotta BKT:tä voidaan käyttää aidon taloudellisen toiminnan kehityksen mittarina, eliminoidaan hintojen muutoksen, kuten inflaation, vaikutus BKT:hen käyttämällä kiinnekohtana valittua perusvuotta, jonka hintatasoon muiden vuosien BKT muutetaan.
Bruttokansantuote sosialistisissa maissa

Bruttokansantuotteeseen sisältyvät sekä tavaroiden että palveluiden tuotanto. Sosialistisissa maissa siihen sisältyi vain tavaratuotanto. Marxilaisessa tarkastelussa vain tavaroilla oli arvo, joka saattoi lisääntyä ihmistyön perusteella. Palvelusektorin tuottama arvonlisäys oli epämarxilainen arvonlisäyksen lähde. Kapitalististen maiden tapa sisällyttää palvelut bruttokansantuotteeseen vaikeutti sen laskemista, kuinka suuri osuus työläisten tuottamasta tavaroiden arvonlisäyksestä jäi heille itselleen ja kuinka suuren osuuden kapitalistit pidättivät itselleen niin sanottuna lisäarvona.
Vaihtoehtoja

BKT:n ajatellaan usein olevan arvovapaa ja kertovan siitä, mihin kansantalous pystyy, mutta ei sitä, mitä pitäisi tehdä. BKT:n kanssa kilpailevat mittarit määrittelevät hyvinvoinnin tarkoittamaan asioita, joita määrittelijät ideologisesti tai erilaisiin tutkimuksiin perustuen pitävät yhteiskunnan tai ihmisten hyvinvoinnin kannalta tärkeinä. Näiden BKT:lle vaihtoehdoiksi esitettyjen kansantalouden mittareiden on joskus väitetty olevan BKT:ta helpommin alttiina poliittiselle manipulaatiolle.
Aidon kehityksen mittari
Bruttokansanonnellisuus
Happy Planet Index
Inhimillisen kehityksen indeksi
Vihreä bruttokansantuote
Aiheesta muualla

Kuvia tai muita tiedostoja aiheesta Bruttokansantuote Wikimedia Commonsissa
Kansantalouden mittarit: bruttokansantuotteen osatekijät CORE-työryhmä
Kajanoja, Jouko: Mitä on hyvinvointi? Tilastokeskus, Kuntapuntari 3/2005.
Toivonen, Janne: Suomen julkisen talouden kokoa liioitellaan herkästi: oikea koko on lähempänä 20:tä prosenttia, ei 60:tä Yle, 31.1.2017.
Buna-Gonan taistelu

Kartta alueesta.
Buna-Gonan taistelu oli toisessa maailmansodassa japanilaisten ja liittoutuneiden välinen taistelu Bunan, Gonan ja Sanandan kylistä Uudessa-Guineassa.
Japanilaiset olivat aiemmin miehittäneet kylät kesäkuussa 1942 ja rakentaneet vahvat sillanpääalueet ja puolustukset alueelle. Sekä japanilaiset ja australialais-yhdysvaltalaiset joukot kärsivät trooppisista sairauksista mikä hidasti joukkojen etenemistä alueilla. Liittoutuneiden saatua panssaritukea ja lisäjoukkoja alueille eteneminen nopeutui.
Hyökkäys alkoi 16. marraskuuta 1942 ja päättyi liittoutuneiden voittoon 22. tammikuuta 1943. Gona vallattiin 8. joulukuuta 1942 ja Buna vallattiin 2. tammikuuta 1943. Sananda vallattiin 22. tammikuuta, jolloin loput aluetta puolustaneet japanilaiset olivat joko kaatuneet tai paenneet pohjoisemmaksi.
Samanaikaisesti käytiin myös Guadalcanalin taistelua.
Käännös suomeksi
Peter S. Beagle

| Peter S>  Beagle |
| --- | --- |

Henkilötiedot
Syntynyt: 20. huhtikuuta 1939 (ikä 85) Yhdysvallat
Kansalaisuus:  Yhdysvallat
Ammatti:  Kirjailija, käsikirjoittaja
Kirjailija
Aikakausi:  (1960 – nykyaika)
Tyylilajit:  Fantasia
Esikoisteos:  A Fine And Private Place (1960)
Aiheesta muualla
www.peterbeagle.com
Löydä lisää kirjailijoitaKirjallisuuden teemasivulta
Peter Soyer Beagle (s. 20. huhtikuuta 1939) on yhdysvaltalainen fantasiakirjailija. Beagle julkaisi esikoisromaaninsa A Fine And Private Place vuonna 1960. Hänen tunnetuin teoksensa on romaani Viimeinen yksisarvinen (1968).lähde?
Beagle on kirjoittanut myös J. R. R. Tolkienin romaanin pohjalta käsikirjoituksen Ralph Bakshin animaatioelokuvaan Taru sormusten herrasta vuodelta 1978. Elokuva käsitti vain alkupuoliskon Tolkienin tarinasta, mutta päätösosa jäi tuottamatta ensimmäisen osan taloudellisesta menestyksestä huolimatta.lähde?
Teokset > Suomennettu romaani

Viimeinen yksisarvinen.  ((The Last Unicorn, 1968). Suom. Leena Peltonen)  Porvoo:  WSOY, 1994.  ISBN 951-0-19348-8
Teokset > Suomennetut novellit

”Lila ihmissusi” (Lila the Werewolf, 1969). Portti 9/1986.
”Kaksi sydäntä” (Two Hearts, 2005). Suom. Leena Peltonen. Portti 4/2006.
Teokset > Suomentamattomia teoksia

A Fine and Private Place (1960)
Come, Lady Death (1963)
I See By My Outfit: Cross-Country by Scooter, an Adventure (1965)
The Folk of the Air (1986)
The Innkeeper's Song (1993)
The Unicorn Sonata (1996)
The Rhinoceros Who Quoted Nietzsche and Other Odd Acquaintances (1997)
Giant Bones / The Magician of Karakosk and Other Stories (1999)
Tamsin (1999)
The Line Between (2006)
Aiheesta muualla

Kotisivut (englanniksi)
Sari Peltoniemi: Viimeinen yksisarvinen. Kalaksikukko 10.5.1999.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Suomi (KANTO)  Yhdysvallat  Latvia  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Raymond E. Feist

| Raymond E>  Feist |
| --- | --- |

Henkilötiedot
Syntynyt: Joulukuu 1945 Los Angeles, Kalifornia
Kansalaisuus:  Yhdysvallat
Kirjailija
Tyylilajit:  Fantasia
Esikoisteos:  Magician (1982)
Aiheesta muualla
www.crydee.com
Löydä lisää kirjailijoitaKirjallisuuden teemasivulta
Raymond E. Feist (s. joulukuu 1945 Kalifornia, Yhdysvallat) on yhdysvaltalainen fantasiakirjailija.
Feist asuu San Diegossa. Hänen kirjailijanuransa alkoi roolipeliin liittyvistä tarinoista, joita hän kirjoitti ystävilleen. Feistin ensimmäinen fantasiakirja Magician ilmestyi 1982, ja se oli alusta alkaen suuri myyntimenestys. Feistin kirjat sijoittuvat pääosin Midkemian maailmaan. Feist on käsikirjoittanut myös tietokonepelejä ja kirjoittanut niiden pohjalta romaaneja. Hänen tuotannostaan on suomennettu vain Käärmesodan taru -sarja. Sarja sisältää viittauksia aiempiin tapahtumiin, joista kerrotaan viidessä ensimmäisessä Midkemia-kirjassa, joita ei ole suomennettu.
Feistin isäpuoli on elokuvaohjaaja Felix E. Feist, jonka nimen hän otti, kun hänen äitinsä avioitui Feistin kanssa.
Suomennetut teokset

Käärmesodan taru (Serpentwar Saga) -sarja:
Mustan kuningattaren varjo.  ((Shadow of a dark queen, 1994.) Suomentanut Tarmo Haarala)  Like, 1998.  ISBN 951-578-515-4
Kaupparuhtinaan nousu.  ((Rise of a merchant prince, 1994.) Suomentanut Tarmo Haarala)  Like, 2000.  ISBN 951-578-731-9
Paholaiskuninkaan raivo (Rage of a Demon King, 1997), suom. Tarmo Haarala, 2001, Like.
Pirstoutunut kruunu (Shards of a Broken Crown, 1998), suom. Tarmo Haarala, 2002, Like.
Suomentamattomat teokset

Riftwar-sarja:
Magician, 1982.
Silverthorn, 1985.
A Darkness at Sethanon, 1986.
Prince of the Blood, 1989.
The King's Buccaneer, 1992.
Empire-sarja (yhdessä Janny Wurtsin kanssa):
Daughter of the Empire, 1987.
Servant of the Empire, 1992.
Mistress of the Empire, 1994.
Krondor-sarja (The Riftwar Legacy):
The Betrayal, 1998.
The Assassins, 1999.
Tear of the Gods, 1999.
Legends of the Riftwar -sarja:
Honoured Enemy, 2001. (yhdessä William R. Forstchenin kanssa.)
Murder in LaMut, 2002. (yhdessä Joel Rosenbergin kanssa.)
Jimmy the Hand, 2003. (yhdessä S.M. Stirlingin kanssa.)
Conclave of Shadows -sarja:
Talon of the Silver Hawk, 2002.
King of Foxes, 2003.
Exile's Return, 2004.
Darkwar-sarja:
Flight of the Nighthawks, 2005.
Into a Dark Realm, 2006.
Wrath of a Mad God, 2008
Muut teokset:
Faerie Tale, 1988.
Aiheesta muualla

The Official Raymond E. Feist Website (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Japani  Tšekki  Alankomaat  Puola 
Tieteilijät:  CiNii 
Muut:  Europeana  IdRef
Solomon Kane

Solomon Kane on kirjailija Robert E. Howardin luoma hahmo, jonka ensiesiintyminen tapahtui vuonna 1928. Useimmat Solomon Kane -tarinat julkaistiin alun perin Weird Tales –lehdessä.
Kane on Elisabethin ajan Englannissa elävä puritaani, jonka elämäntehtävänä on kitkeä maailmasta pahuus sen kaikissa olomuodoissa. Howard kuvaili hänet pitkäksi, ankaraksi ja synkäksi, noin 40-vuotiaaksi mieheksi, jolla on kalpea iho, laihat kasvot ja kylmä silmät. Kane suhtautuu taikuuteen ja taikauskoon epäluuloisesti, ja taistelee niitä vastaan kaikin keinoin.
Howardin uskotaan nimenneen hahmon kuvastamaan tämän kahtalaista luonnetta. Solomon eli Salomo edustaa raamatullista oikeutta ja Kane eli Kain ihmiskunnan ensimmäistä murhaajaa. Lopputuloksena on mies, jonka hellittämätön taistelu oikeuden ja uskon puolesta päästää samalla äärimmäisen väkivaltaisuuden valloilleen. Fanaattinen Kane pystyykin kiihdyttämään itsensä berserkkien kaltaiseen raivotilaan. Hän kantaa yleensä kahta pistoolia ja terävää yhdenkäden miekkaa, rapiiria.
Vuonna 2009 sai ensi-iltansa Howardin kertomuksiin löyhästi perustuva elokuva Solomon Kane. Elokuvan käsikirjoitti ja ohjasi Michael J. Bassett, ja pääosaa esitti James Purefoy.
Suomennetut tarinat

Solomon Kane: kootut kertomukset ja runot.  Suomentanut Harju, Markus. Nysalor-kustannus, 2022.  ISBN 978-952-7275-83-2
Bulwark-luokka

| Bulwark-luokka |
| --- | --- |


Tekniset tiedot
Uppouma:  3 715 t
Pituus:  77 m
Leveys:  18 m
Syväys:  7,77 m
Koneteho:  800 nhp
Nopeus:  12,5 -13,4 solmua
Miehistöä:  860
Aseistus
Meritorjunta:  tykkikansi: 34 × 8" 65 cwt -tykkiä pääkansi:36 × 32 naulan 58 cwt -tykkiä yläkansi:20 × 32 naulan 45 cwt -tykkiä ja 1 × 68 naulan 95 cwt -tykki
Bulwark-luokka oli Britannian kuninkaallisen laivaston viimeinen puurunkoinen höyrykonein varustettu 91-tykkinen linjalaivaluokka, jonka kahdentoista aluksen valmistus aloitettiin. Niiden työt aloitettiin vasta HMS Warriorin kölinlaskun jälkeen. Maaliskuussa 1861 alusten valmistus keskeytettiin ja seitsemän alusta muutettiin panssarifregateiksi. HMS Bulwark ja HMS Robust varastoitiin lähes valmiina, kunnes ne romutettiin vuosina 1873 ja 1872.
Alukset

Luokan alusten suunnittelu pohjautui 101-tykkisten Duncan-luokan alusten suunnitelmiin ja niistä saatuihin kokemuksiin. Alusten koko oli sama, mutta rakenteiden suunnittelu oli uudistettu pienemmälle tykkimäärälle.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Bulwark | Chathamin telakka | 8. maaliskuuta 1859 |  |  | työt keskeytetty 7. maaliskuuta 1861 romutettu 1873 |
| HMS Robust | Devonportin telakka | 31. lokakuuta 1859 |  |  | työt keskeytetty 22. maaliskuuta 1861 romutettu 1872 |
| HMS Repulse | Woolwichin telakka | 19. huhtikuuta 1859 | 25. huhtikuuta 1868 | 31. tammikuuta 1870 | romutettu 1889 |
| HMS Zealous | Pembroken telakka | 21. lokakuuta 1859 | 7. maaliskuuta 1864 | 4. lokakuuta 1866 | romutettu 1886 |
| HMS Royal Alfred | Portsmouthin telakka | 1. joulukuuta 1859 | 15. lokakuuta 1864 | 23. maaliskuuta 1867 | romutettu 1885 |
| HMS Royal Oak | Chatham | 1. toukokuuta 1860 | 10. syyskuuta 1862 | huhtikuu 1863 | romutettu 1885 |
| HMS Prince Consort (ex- HMS Triumph) | Pembroke | 13. elokuuta 1860 | 26. kesäkuuta 1862 | huhtikuu 1864 | romutettu 1882 |
| HMS Ocean | Devonport | 23. elokuuta 1860 | 19. maaliskuuta 1862 | huhtikuu 1865 | romutettu 1886 |
| HMS Caledonia | Harwich | 10. lokakuuta 1860 | 24. lokakuuta 1862 | huhtikuu 1865 | romutettu 1886 |
| HMS Kent | Portsmouth | 10. lokakuuta 1860 | ei | - | tilaus peruutettu 12. joulukuuta 1863 |
| HMS Blake | Pembroke | ei | - | - | tilaus peruutettu 12. joulukuuta 1863 |
| HMS Pitt | Chatham | ei | - | - | tilaus peruutettu 12. joulukuuta 1863 |

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bulwark-class battleship (1859)
Käännös suomeksi
Stanisław Bułak-Bałachowicz

| Stanisław Bułak-Bałachowicz |
| --- | --- |

Henkilötiedot
Syntynyt: 12. marraskuuta 1883 Meyszty
Kuollut: 10. toukokuuta 1940 (56 vuotta) Varsova
Sotilashenkilö
Taistelut ja sodat:  Ensimmäinen maailmansota Venäjän sisällissota Viron vapaussota Puolan–Neuvosto-Venäjän sota Slutskin kansannousu Espanjan sisällissota Toinen maailmansota/Saksan ja Neuvostoliiton hyökkäys Puolaan
Sotilasarvo:  Kenraali
 Nimikirjoitus
Stanisław Bułak-Bałachowicz (ven. Станисла́в Никоди́мович Була́к-Балахо́вич, Stanislav Nikodimovitš Bulak-Balahovitš; 12. marraskuuta 1883 – 10. toukokuuta 1940) oli valkovenäläis−puolalaistaustainen kenraali. Hän otti osaa muun muassa Venäjän sisällissotaan, Puolan–Neuvosto-Venäjän sotaan ja Puolan offensiiviin. Bułak oli ajelehtijaa tarkoittava valkovenäläinen liikanimi, jonka Bałachowicz otti pysyvään käyttöön.
Elämäkerta

Stanisław Bułak-Bałachowicz syntyi maanomistajaperheeseen Meysztyssä lähellä Braslauta. Hänen sukunsa oli puolalaistaustainen, mutta myöhemmin hän mielsi itsensä enneminkin valkovenäläiseksi. Hän kävi maatalouskoulua ja otti osaa vuoden 1905 levottomuuksiin kotiseudullaan. Tuolloin hän sai lempinimensä Bats’ka. Ensimmäisessä maailmansodassa hän liittyi elokuussa 1914 vapaaehtoisena Venäjän armeijaan taistellen lounaisrintamalla. Hän yleni ensin everstiksi ja vuonna 1917 hän komensi jo omaa ratsuväen divisioonaansa Riian lähistöllä. Sisällissodan jo ollessa käynnissä vuonna 1918 hän liittyi puna-armeijan riveihin, mutta vaihtoi valkoisten puolelle vielä samana vuonna. Bułak-Bałachowicz komensi ratsastavaa partisaanipataljoonaa Pihkovan lähistöllä ja vuonna 1919 Nikolai Judenitš teki hänestä Venäjän luoteisarmeijan komentajan.
Alkuvuodesta 1920 hän oli yhteydessä Valko-Venäjän kansallisen tasavallan hallintoon ja liittyi heidän joukkoihinsa 1 200:n komentamansa miehen kanssa. Valkovenäläiset muodostivatkin noin 75 % hänen joukoistaan. Joukot taistelivat Puolaa kohti edenneitä punajoukkoja vastaan kesällä 1920. Puolan tehtyä rauhan Neuvosto-Venäjän kanssa hän jatkoi sotatoimia vallaten muun muassa Pinskin ja Mozyrin. Mozyrissä hän julisti vapauttamiensa alueiden kuuluvan vapaalle Valko-Venäjälle ja esitti itsensä maan päämiehenä. Marraskuussa 1920 hän yritti vallata Minskin, mutta punajoukot torjuivat hänen hyökkäyksensä. Tämän jälkeen Bułak-Bałachowicz pakeni Puolaan, jossa hänet internoitiin. Osa hänen miehistään seurasi häntä Puolaan ja osa jatkoi sissisotaa Valko-Venäjällä vuoteen 1922 saakka.
Puolassa Bułak-Bałachowiczistä tuli prikaatinkenraali. Hän otti osaa myös politiikkaan tehden saksalaisvastaisia kannanottoja. Vuosina 1937–1939 hän otti osaa Espanjan sisällissotaan Francisco Francon joukkojen puolella ilman virallista tehtävänantoa Puolan armeijalta. Saksan hyökättyä Puolaan hän komensi vapaaehtoisjoukkoja Varsovan lähistöllä syyskuussa 1939 ja saksalaisten vallattua maan hän organisoi vastarintaliikettä. Bułak-Bałachowicz kuoli epäselvissä olosuhteissa vastustaessaan Gestapon pidätystä Saska Kępan kaupunginosassa Varsovassa 10. toukokuuta 1940.
Aiheesta muualla

Kuvia tai muita tiedostoja aiheesta Stanisław Bułak-Bałachowicz Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Puola 2 
Muut:  IdRef 
Stanisław Bułak-Bałachowicz äärimmäisenä vasemmalla valokuvassa vuodelta 1920.
Ljubov Burda

Ljubov Viktorovna Burda (ven. Любовь Викторовна Бурда, s. 11. huhtikuuta 1953 Voronež) on entinen neuvostoliittolainen telinevoimistelija ja olympiavoittaja.
Burda voitti 15-vuotiaana Méxicon 1968 olympialaisissa kultaa telinevoimistelun joukkuekilpailussa. Henkilökohtaisessa moniottelussa hän oli 25:s eikä selviytynyt telinefinaaleihin. Ljubljanan MM-kilpailuissa 1970 hän sai joukkuekilpailussa kultaa ja hypyssä pronssia. Münchenin 1972 olympialaisissa hän voitti joukkuekilpailussa kultaa. Moniottelussa hän sijoittui viidenneksi 75,775 pisteellä. Hypyssä hän oli neljäs 19,225 pisteellä ja permannolla viides 19,100 pisteellä.
Ljubov Burda avioitui 22. joulukuuta 1973 telinevoimistelun olympiavoittaja Nikolai Andrianovin kanssa. Hän lopetti uransa vuonna 1976 jäätyään Montréalin olympiajoukkueen ulkopuolelle.
Georgi Bulatsel

| Georgi Bulatsel |
| --- | --- |
 Georgi Bulatsel perheineen Kokemäen kirkon edustalla ennen ensimmäistä maailmansotaa.
Henkilötiedot
Syntynyt: 1875 Harkova, Venäjän keisarikunta
Kuollut: 28. huhtikuuta 1918 (43 vuotta) Tampere, Suomi
Ammatti:  upseeri
Sotilashenkilö
Taistelut ja sodat:  Venäjän–Japanin sota, ensimmäinen maailmansota, Suomen sisällissota
Sotilasarvo:  everstiluutnantti
Georgi Viktorovitš Bulatsel (1875 Harkova – 28. huhtikuuta 1918 Tampere) oli venäläinen everstiluutnantti ja punakaartin korkea-arvoisin venäläisavustaja Tampereella Suomen sisällissodan lopulla.
Ennen Suomen sisällissotaa

Bulatsel oli harkovalaisen aatelisperheen upseeripoika, joka taisteli Japanin sodassa vuosina 1904–1905 ennen siirtoaan Suomeen. Ensimmäisessä maailmansodassa hänen rykmenttinsä soti itärintamalla saksalaisia vastaan, mutta Bulatsel kuitenkin sairastui lavantautiin, jolloin hänet määrättiin takaisin Suomeen. Hänestä tehtiin ensin pataljoonankomentaja ja myöhemmin Raumalla sijainneen 421. rykmentin komentaja.